الـمْرْضْ أولا الـمَرَض هو فاش واحد لحالة ماشي طبيعية كاتصيب لجسم ديال بنادم أولا لعقل ديالو و كاتبرزطو، أولا كاتدير ليه ضّعف ف لخدمة د لأعضاء، أولا لعيا/لافاتيݣ لداك بنادم لمريض معا لتبرزيط. هاد لمصطلح كايتستخدم بعض لمرات باش نقصدو ضربة، إعاقة، تهريسة... لمعرفة لشاملة ب لامراض ديال بنادم و طُّرُق د كيفاش كايتشخصو و كايتعالجو هي شّي لٌّي كانسميوه ب طّب، بزاف ديال هاد لحالات د المرض تقد تجي للحيوانات (سوا كانت مربية ديال دّار سوا كانت برية)، و دّراسة د هاد لامراض لّي كاتجي للحيوانات كاتسمّـى طّب لبيطري.